‏אוגוסט 2019

**מטלת סיום השתלמות – תובנות ודגשים**

מובילי השתלמויות יקרים,

אנו שמחים ונרגשים לפתוח עמכם את שנת ההשתלמויות בפסג"ה מעלה אדומים ומאחלים שנת התפתחות מקצועית מגוונת, מעשירה ומוצלחת.

כחלק מתהליך הלמידה בהשתלמויות, המורים נדרשים בהגשת מטלת סיום. תוצרי הלמידה בהשתלמויות מורכבים ממשימות המשקפות את תהליך הלמידה ומהווים מנוף לשיפור תהליכי ההוראה – למידה של הלומדים בבתי הספר ובכיתות ההוראה של המורים המשתתפים.

**בעקבות קריאת מטלות סיום רבות המוגשות אלינו עם סיום ההשתלמות, ולאור הנחיות משרד החינוך, אגף א' לפיתוח מקצועי של עו"ה, לתוצרי השתלמויות לקידום בדרגה אנחנו מבקשות לחדד ולהדגיש מספר נקודות:**

* כדאי שהמשתלמים יקבלו מכם את מטלת הסיום במועד המפגש הראשון של ההשתלמות, ויגישו את המטלה במועד המפגש האחרון. את מטלת הסיום יש להעלות אך ורק לאתר מלווה ההשתלמות, Moodel.
* מטלת הסיום תכלול יישום המשימות שניתנו במהלך ההשתלמות ותיאור מבט רפלקטיבי של נושאי ההשתלמות והמיומנויות באשר ליישומן בשטח. על המטלה להיות קצרה ויישומית וכן תואמת את היקף השעות הנלמד.
* אנו ממליצים לשלב בעבודה ובמקורותיה את [תיק תוכניות לימודים](https://edu.gov.il/special/Curriculum/Pages/hp.aspx) ולחומרי ההוראה שבו.
* המרכיב הרפלקטיבי יכלול: תיעוד/ דיווח של תובנות ותהליכים אישיים כתוצאה מהלמידה בהשתלמות, חשיבה מכוונת על הלמידה האישית וההתנסותית במסגרת ההשתלמות, תוך התייחסות לדרכים ליישום הנלמד בכיתה, לידע התיאורטי ולמיומנויות שנלמדו בהשתלמות.
* חשוב שהמשתתפים ידעו מהם הקריטריונים על פיהם מוערכת עבודתם. יש להציג למשתתפים מחוון על פיו תוערך מטלת הסיום של ההשתלמות על בסיס דרישות ההשתלמות.
* למשוב הניתן על ידיכם על המטלה שהגיש המשתלם יש חשיבות רבה בעבורו ובעבורכם. אנא הקפידו על מתן משוב מילולי קצר ולא רק על מתן ציון מספרי.
* ציוני העבודות צריכים להיות מדורגים. אין לתת לכל המשתלמים ציון אחיד.

לשימושכם [**קישור לחוברת תוצרי הלמידה במסגרת פיתוח מקצועי**](http://cms.education.gov.il/NR/rdonlyres/A3AB703C-7D2B-429A-9E98-2E9A281D31F1/153644/tozareyLemida.pdf) של עובדי הוראה שהופקה על ידי אגף א' לפיתוח מקצועי, ובה מאגר כלים בהם ניתן להשתמש כתוצרי למידה בהשתלמויות:

**צוות פסג"ה מעלה אדומים**